นายกรัฐมนตรีกล่าวอีกว่า ส่วนการแพร่ระบาดในเขตมีนบุรี และหนองจอก จ.กรุงเทพฯ นั้น ก็เป็นเขตที่มีการแพร่ระบาด และจัดการเรียบร้อยแล้ว อยู่ระหว่างการเฝ้าระวังหลัง 21 วัน แต่การที่นกบินมา ไม่แน่ใจว่าบินมาจากที่ไหน เพราะนกบินไปทั่ว บางพันธุ์บินไปทั่ว 4-5 จังหวัด ไม่แน่ใจว่านกไปได้รับเชื้อจากไก่ก่อนนี้หรือไม่ และเป็นเชื้อไข้หวัดนกหรือไม่ กระทรวงสาธารณสุข กระทรวงเกษตรฯ และองค์การอนามัยโลก กำลังช่วยกันดูการแพร่กระจาย วันนี้พื้นที่สีแดงอยู่ใน จ.สุพรรณบุรี และลามไปถึงบางส่วน ของ อ.ท่าม่วง จ.กาญจนบุรี เล็กน้อย ส่วนปัญหาที่อาจจะมีเชื้อในนกนั้นก็พยายามทำแล้ว ให้กระทรวงทรัพยากรธรรมชาติและสิ่งแวดล้อม มาช่วยดูทั้งเรื่องนกและน้ำ โดยการให้เข้าไปสุ่มตัวอย่างตรวจเชื้อในนกในแต่ละพื้นที่